als_Latn dik_Latn sna_Latn
Fushata
Si një organizëm jofitimprurës, joqeveritar Free Software Foundation Europe punon për krijimin e një ideje të përgjithshme dhe përkrahjeje të Software-it të Lirë dhe Standardeve të Hapura, nga politika, biznesi, ligjet dhe shoqëri në përgjithësi. Ndaj organizojmë fushatat vijuese. Mund të na ndihmoni për to!
-
"Nisje e Sigurt"
Synimi i FSFE-së është të sigurojë që të zotët e pajisjeve TI të kenë gjithmonë për to kontroll të plotë dhe prej tyre. Ky parim themelor kohët e fundit është vënë në pikëpyetje.
-
PDFreaders.org
Nisur nga Anëtarësia Shok e FSFE-së, pdfreaders.org është një sajt që ofron të dhëna rreth lexuesish PDF-sh Software i Lirë për krejt sistemet operativë të njohur.
-
Dita e Lirisë së Dokumenteve
E organizuar çdo vit, DLD-ja është dita e shtimit të ndërgjegjësimit mbi Formatet e Hapët për Dokumente dhe Standarde të Hapët, përmes organizimit të veprimtarive anembanë botës tok me organizma partnere dhe vullnetarë. Ndihmonani te www.documentfreedom.org.
-
Zhbllokim i edukimit, për rritje pa kufij
Duam t’u mundësojmë krejt qytetarëve të kenë akses të lirë në edukim dhe në krejt institucionet e tjera të financuara nga publiku, qofshin tradicionale ose në linjë, duke ushtruar trysni për përdorimin e detyrueshëm të Standardeve të Hapëta dhe të përdorimit të garantuar dhe të pavarur nga platforma, për krejt mjediset në linjë.
-
Pyetni kandidatët tuaj
Gjatë zgjedhjesh vendore, federale, parlamentare, FSFE-ja u bën thirrje krejt përkrahësve të Software-it të Lirë t’i pyesin kandidatët e partive përkatëse rreth pozicionit të tyre kundrejt Software-it të Lirë dhe Standardeve të Hapëta.
-
E ♥ Software-in e Lirë
Dita e Shën Valentinit është dita e kremtimit të dashurisë dhe afeksionit me partnerët intimë. Fushata e FSFE-së përpiqet të shfrytëzojë rastin që ju të shpalosni se i keni në zemër personat dhe Software-in e Lirë që dashurinë për ju e dëshmojnë gjatë gjithë vitit.
-
Çlironi Android-in Tuaj!
Android-i është në pjesën dërrmuese të vet një sistem operativ i lirë, i zhvilluar nga Google. Për fat të keq, përudhësit për shumicën e pajisjeve dhe shumica e aplikacioneve nga “tregu” nuk janë të lirë. Gjatë kësaj fushate grumbullojmë të dhëna mbi xhirimin e një sistemi Android aq të lirë sa mundet dhe përpiqemi të bashkërendojmë përpjekjet për këtë.
-
DRM.info
DRM.info është një platformë bashkëpunimi e nisur dhe e mirëmbajtur nga FSFE-ja për informim rreth rreziqeve nga Administrimi Dixhital i Kufizimeve (DRM) dhe për shfaqjen e shqetësimeve të grupeve të ndryshme. Ndër kontribuesit te DRM.info përfshihen grupe të lirisë dixhitale, të mbrojtjes së përdoruesve, aktivizmit në rrjet dhe institucione bibliotekash.
-
EURA vs. Autoritetit Tatimor Sllovak
EURA është një çështje gjyqësore në pritje, e lidhur me Standardet e Hapëta në Sllovaki. Më 2010-n, Sllovaki e bëri të detyrueshëm përdorimin e mjeteve elektronike si të vetmen rrugë për plotësimin e disa detyrimeve tatimore. Por zgjidhja elektronike nga shteti qe e përdorshme vetëm nga klientë të një tregtuesi të vetëm. EURA, një shoqëri sllovake importesh tekstili, u gjobit për mospërdorim të mjeteve të këtij tregtuesi.
als_Latn als_Latn unk als_Latn als_Latn unk kmr_Latn als_Latn unk als_Latn als_Latn unk als_Latn als_Latn unk als_Latn als_Latn unk srd_Latn als_Latn unk eng_Latn als_Latn unk hne_Deva als_Latn unk als_Latn als_Latn